મળતી માહિતી મુજબ ક્રાઇમ બ્રાંચના પીએસઆઇ સી. બી. પટેલને બાતમી મળી હતી કે વસ્ત્રાલ રિંગરોડ પર આરએએફ કેમ્પ સામેના શાંતિનિકેતન ફલેટ નં.૩ના એક મકાનમાં જુગાર રમાડવામાં આવે છે, જેના આધારે ગઇ કાલે સાંજે પોલીસે ડી-૧૦૩ નંબરના મકાનમાં દરોડો પાડ્યો હતો. દરોડા દરમ્યાન પોલીસને ભાવેશ ઉર્ફે ગોપાલ પ્રવીણભાઇ પટેલ (રહે. શાંતિનિકેતન-૩) મળી આવ્યો હતો, જેની પૂછપરછ કરાતાં તેણે પોતાનું મકાન હોવાનું જણાવ્યું હતું. અંદર તપાસ કરતાં અન્ય સાત લોકો જુગાર રમતા હતા. પોલીસે રોનક ઘનશ્યામ પટેલ (રહે. કુહા ગામ), હિમાંશુ કૌશિક પટેલ (રહે. વાંચ ગામ), અલ્પેશ અરવિંદ પટેલ (રહે. કુહા ગામ), હિમાંશુ કનકભાઇ પટેલ (રહે.કુબડથલ ગામ), કિરણ રમેશ પટેલ (રહે. વાંચ ગામ), પ‌િરમલ ચંદુભાઇ પટેલ (રહે. વાંચ ગામ) અનેે ભરત સાકાભાઇ રબારી (રહે. કુહા ગામ)ને ઝડપી લીધા હતા.